google/wiki40b huggingface dataset:
Idrettslaget Norodd

Idrettslaget Norodd er et norsk idrettslag fra Kristiansund, stiftet 12. november 1929. Norodd består av fire grupper: friidrett, svømming, sykling og orientering.
Kvam Idrettslag (Steinkjer)

Kvam Idrettslag (stiftet 21. februar 1892) er et norsk idrettslag fra Kvam i Steinkjer. Lagene er fordelt på årsgruppene 12 til 19, både jenter og gutter. Fra 2009 er det lag helt opp til A-lag og dem ligger 5.divisjon. G14 er sammen slått med Følling Idrettslag.  I 1986 ble hjemmebanen Kvam idrettspark bygd.
Hvordan bli kvitt sjefene

Handling

Judy Bernly (Jane Fonda) prøver å finne seg til rette på sin nye jobb hos Consolidated Companies, men det er vanskelig når hun er underlagt den tyranniske sjefen Franklin Hart jr. (Dabney Coleman). Sammen med kollegene Violet Newstead (Lily Tomlin) og Doralee Rhodes (Dolly Parton) prøver hun å ta rotta på sjefen.
Fylkesvei 3656

Fylkesvei 3656 går mellom Holteveien og Kjøpmannsvik i Lillesand kommune. Veien er 2,6 km lang.
Frem til 2019 hadde veien betegnelsen Fylkesvei 228.
Elongatohomelix

Utbredelse

Arten lever på Sumatra.
John Aldridge

Tidlig karriere

Han spilte mye amatørfotball for forskjellige klubber i Merseyside før han i 1979 kom til Newport County AFC, der han spilte 170 kamper og lagde 69 mål, før han i 1984 dro til Oxford United. Med dem vant han ligacupen i 1986, noe som er Oxford Uniteds eneste store trofé.

Karriere i Liverpool FC

I 1987 dro Aldridge til Liverpool FC for å ta over etter Ian Rush, som hadde dratt til Juventus. Han var den rette mannen til å ta over etter Rush, og sesongen etter at han kom, lagde han 29 mål for klubben og han var en stor suksess. Etter at Rush kom tilbake fra en frustrerende tid i Italia ble de to spisspartnere, Aldrigde blomstret opp i samarbeidet mens partneren Rush hadde en dårlig periode, og ofte måtte sitte på benken. Men situasjonen endret seg sesongen etter Hillsborough-tragedien og Aldridge begynte å sitte på benken i stedet, han signerte for den spansk/baskiske klubben Real Sociedad. I den siste kampen for Liverpool fikk han et innbytte for å ta en æresrunde da han kastet trøya og støvlene ut til publikum.

Karriere i Real Sociedad

Han var den første ikke-basker til å spille for Real Sociedad. Han var i klubben fra 1989 til 1991 og hadde stor suksess før han dro tilbake til Merseyside for å spille for Tranmere Rovers.

Karriere i Tranmere Rovers

Den første sesongen sin der lagde han klubbrekord med 40 mål på en sesong. Han lagde mange mål for klubben før han ble spillende manager i 1996, og han la opp som spiller to år senere. Han sa opp som manager i 2001. Han fikk 69 kamper og 19 mål for Irlands herrelandslag i fotball. Årene med Aldridge som spiller og manager var også de beste i Tranmeres historie, med plasseringer på øvre halvdel av tabellen på nivå 2 i engelsk fotball.
Kate Augestad

Musikalsk karriere

Augestad var sammen med Lasse Myrvold (1953-2006) frontfigur i «Johnny Banan Band», som senere ble til The Aller Værste!, og var blant de drivende kreftene i den såkalte Bergensbølgen. På albumet Pictures (1982) med bandet "Program 82" lyden kraftfull syntbasesert i retning av cool, sofistikert post-punk à la Japan.
Augestad var også med i bandet «Poplins», sammen med Arne Moe Vindedal, Frank Hovland og Lasse Myrvold fra «TAV!». Hun startet også sammen med  Lars Ove Toft, Kåre Thomsen, Frank Hovland og Arne Moe Vindedal, bandet «One Step Limbo» (1990).
General Register Office

General Register Office (GRO) er en britisk offentlig etat med ansvar for registrering av fødsler, ekteskaps og dødsfall i England og Wales, og arkivering av disse opplysningene. Etaten ble opprettet i 1836, og begynte sitt arbeid i 1837. Den ledes av Registrar General.
I 1972 ble GRO en del av Office of Population Censuses and Surveys (OPCS), med Registrar General som sjef for hele etaten og GRO som en av flere avdelinger. Alle statistiske oppgaver ble da flyttet vekk fra GRO og over til andre avdelinger.
Neste endring i strukturen kom i 1996, da OPCS, og dermed også GRO, ble innlemmet i det nye Office for National Statistics. Sjefsstillingen i Government Statistical Service ble da innlemmet i embetet Registrar General.
Man kan bestille kopier av fødsels-, vigsels- og dødsattester fra GRO, enten på internett, på Family Records Centre i Clerkenwell eller fra et lokalt GRO-kontor.
Skottland og Nord-Irland har egne etater som ivaretar de samme funksjonene.
Desiliter

Desiliter er en SI-enhet for måling av volum. Symbolet for desiliter er dl. En desiliter er en tidel av en liter, og navnet kommer av latin decimus (tidel) og gresk litron (i utgangspunktet en vektenhet, men brukt som grunnmål i SI-systemet).

Anvendelse

Desiliter har tradisjonelt vært et mye brukt matlagingsmål i Skandinavia som måleenhet for volum, mens centiliter (cl) har vært mye brukt i en del i andre europeiske land. Milliliter (ml) brukes nå i økende grad i matoppskrifter internasjonalt, trolig for å unngå kommaforvirring ved konvertering mellom ulike SI-prefiks. En annen mulig fordel med å bruke milliliter sammen med liter, istedenfor desiliter sammen med liter, er at tallstørrelsene mellom de to enhetene blir større og dermed enklere å skille.
VM i landeveissykling 2015 – Kvinnenes fellesstart

VM i landeveissykling 2015 fellesstart kvinner elite gikk over 129,6 km den 26. september i Richmond i Virginia i USA.
Serdis

Utseende

Middelsstore (vingespenn ca. 40 millimeter), brunlige smygere. Oversiden er mørkbrun med mer eller mindre utbredte, brunoransje felter, nær forkanten av forvingen kan det være noen små, hvite flekker. Undersiden er noe grønnlig brun, i alle fall på bakvingen, som gjerne har to lyse tverrbånd.

Levevis

Disse smygerne lever i tropisk skog.

Utbredelse

Slekten er utbredt i det nordvestlige Sør-Amerika.
Chesterfield

Historie

Chesterfield mottok kongelig charter for å være markedsby i 1204 og har siden hatt et marked av moderat størrelse tre dager i uken. Byen sitter på et større kullfelt som dannet en betydelig del av områdets økonomi fram til 1980-tallet. Det er få levninger av kullindustrien i dag.
Den vokste sakte men sikkert fram til 1800-tallet, da den fikk velstandstider på grunn av jernbanen. Chesterfieldlinjen, som var en del av North Midland-linjen mellom Derby og Leeds, ble påbegynt av George Stephenson i 1837. Under konstruksjonen oppdaget man en stor kullåre. Stephenson startet opp et gruveselskap, som tok ut både kull og jernmalm i området. Stephenson bodde i Tapton House i Chesterfield resten av livet, og er gravlagt i Trinity Church.
Byens mest kjente landemerke er kirken St Mary and All Saints, populært kjent som «kirken med det krokete spiret». Det lener seg når 3 meter til siden i forhold til tårnets midtpunkt. Dette skyldes antagelig bruk av vått tømmer eller for få støttestag. Mer fargerike forklaringer er at spiret var så sjokkert over å høre at en jomfru giftet seg i kirken, at det bøyde seg for å se nærmere på det, eller at en smed i Bolsover skodde Djevelen feil, og at Djevelen så i store smerter hoppet over tårnet og slo det ut av stilling. Kirken ble opprinnelig bygd på 1300-tallet.
Boremaskinene som ble brukt under konstruksjonen av Kanaltunnelen ble laget i Chesterfield av Markham & Co., som nå ikke lenger har noen lokaler der.
Roald Halvorsen

Annen verdenskrig

Roald Halvorsen var utdannet typograf. Selv om han gjennom 1930-tallet hadde blitt radikalisert og endog hadde støttet Sovjetunionen under vinterkrigen var han partiløs da annen verdenskrig brøt ut. 
Det var gjennom kona Fanny og brødrene hennes Halvorsen ble involvert i det illegale arbeidet Norges Kommunistiske Ungdomsforbund (NKU) drev, først gjennom deres distribusjon av den illegale avisen Avantgarden. I mars 1942 ble Fanny sendt til Grini for dette arbeidet, mens Roald Halvorsen så vidt kom seg unna.
Sommeren 1943 ble Halvorsen sendt til Skriulægret, et område i Øystre Slidre som fungerte som kommunistenes base i Norge og som i realiteten var under deres kontroll. I juni 1944 klarte imidlertid tyskerne å gjenerobre området, og Halvorsen kom seg med nød og neppe til Sverige, der han tilbrakte resten av krigen.

Etterkrigstiden

Det var imidlertid ikke før etter krigens slutt at han formelt sluttet seg til kommunistene, og allerede i august 1945 ble han valgt til formann for NKU. Han møtte også på Stortinget mens Kirsten Hansteen var medlem av Samlingsregjeringen. I 1946 ble han valgt til nestformann i NKP, og gikk av som formann i NKU.
Halvorsen var en nær medarbeider av Peder Furubotn, og ble ekskludert fra partiet ved NKPs ektraordinære landsmøte i februar 1950 i forbindelse med oppgjøret med Furubotn og «det annet sentrum», et drøyt halvår etter at han enstemmig ble gjenvalgt som nestformann, og begynte igjen å jobbe som typograf. I 1961 ble han formann for Oslo Typografiske Forening, i 1963 formann for Norsk Typografforbund og i 1967 formann for Norsk Grafisk Forbund. Han gikk imidlertid av etter kort tid på grunn av alkoholproblemer.
Da Sosialistisk Valgforbund ble grunnlagt i kjølvannet av folkeavstemningen om medlemskap i EEC, var Halvorsen sammen med flere tidligere Furubotn-tilhengere blant de uavhengige sosialistene som sluttet seg til forbundet. I 1974 ble han daglig leder, og da Sosialistisk Venstreparti ble stiftet i 1975 ble han valgt til nestleder. Han gikk av i 1977. Etter dette var han blant annet leder av Den Norske Fredsforening, og han engasjerte seg i den offentlige debatten, blant annet uttrykte han støtte til de anti-amerikanske styrkene i Irak. I 1997 ga han ut boka Ført bak lyset – løgnene om de norske kommunistene.
Roald Halvorsen er faren til historikeren Terje Halvorsen.
Spennstift

En spennstift er en mekanisk del som skal holde to eller flere deler sammen, og brukes ofte i tillegg til skruer og bolter hvor det er store skjærkrefter. Før den er montert har stiften litt større diameter enn nominell (det angitt målet) slik at spennstiften i et passende hull vil presse mot veggene, og dermed holde seg selv på plass ved ved hjelp av fjærkraft.
Spennstifter lages av fjærstål, og er ofte avrundet i endene for å gjøre entringen lettere. De slås gjerne på plass med dor og hammer. Eksempler på bruksområder er å feste en aksling i forhold til en flate, feste to akslinger sammen, eller feste to flater sammen via to symmetriske hull.

Typer

Det er to typer spennstifer: Spennstift med spor og spiralspennstift. Hver har sine fordeler og ulemper.

Spiralspennstift

Spiralspennstifter lages ved å rotere en stripe metall rundt litt over to ganger til man får et spiralt tverrsnitt.
Ved montering begynner kompresjonen av stiften på yttersidesiden, og beveger seg mot stiftens senter. En montert spiralspennstift kan fremdeles bøye seg noe under belastning, og har dermed god ytelse når det gjelder å motstå utmattelse i dynamiske applikasjoner. Spiralspennstiften ble oppfunnet rundt 1948 av tyskfødte Herman Koehl som hadde utvandret til USA under andre verdenskrig, og hadde begynt å jobbe for U.S. Air Force.
Spiralspennstifter fås i tre kvaliteter, for henholdsvis standard (ISO 8750), tung (ISO 8748) og lett bruk (ISO 8751). Kvalitetene har ulike kombinasjoner av styrke, fleksibilitet og diametre for å passe ulike materialer og krav til ytelse. Spiralspennstifter lages som regel av enten høykarbonstål (verktøystål), rustfritt stål eller aluminium 6150.
Spiralspennstifter brukes for eksempel i dørhåndtak, låser, reiler og hengsler. De brukes også for å rette inn eller stoppe aksler, og for å feste tannhjul til en aksel. I PC-er brukes spiralspennstifter som utløserpinner for å fjerne hovedkort. Bilindustrien og elektrisk industri bruker dessuten spiralspennstifter i produkter som styrestag, pumper, elektriske motorer og brytere.

Montering

Spennstifter monteres og demonteres gjerne med passende dor. En startdor med hul spiss kan brukes for å holde spennstiften fast idet den entrer. Når stiften har entret kan man bytte til annen type dor som ikke er hul, og som har samme eller mindre diameter som hullet. Sistnevnte dor kan også brukes til å demontere spennstiften dersom hullet er gjennomgående, ved at stiften bankes helt gjennom hullet.
Ovnsmuseet på Bærums verk

Ovnsmuseet på Bærums verk holder til i den gamle støperibygningen på Bærums verk.
Museet har en samling antikke støpejernsovner og andre støperigjenstander som i sin tid ble støpt på Bærums Jernverk gjennom 250 år og tildels tidligere (Verkets historie gjennom 400 år).
Nick Berry

Karriere

Berry startet som skuespiller i en alder av åtte år. Han fikk småroller i TV-serier som senere førte til større roller i TV. Berry spilte bla: Simon 'Wicksy' Wicks i EastEnders (1985–90). Senere tok Berry hovedrollen som Nick Rowan i serien  Med hjartet på rette staden (1992–98). Berry forlot Heartbeat i 1998 til fordel for BBC 1s Harbour Lights, sentrert rundt Bridport. 
Berry giftet seg i 1994 med Rachel A Robertson og har to sønner, Louis og Finlay. Han bor for tiden i Epping i Essex med kona og de to sønnene.
Tonfa

Tonfa (også tong fa eller tuifa) er et japansk slagvåpen fra Okinawa. Tonfaen brukes i kampsport, og det amerikanske politiet bruker en variant av den som batong.
Spansdalen

Spansdalen (nordsamisk: Ruŋgu eller Ruŋgovuopmi) er en dal i Lavangen kommune i Troms. Spansdalen er en av Norges største canyoner, ca. 8 kilometer lang, utgravd av Spansdalselva. I dalbunnen av canyonen ligger Sneveien (100 moh.) øverst, og nederst til under Holmen (30 moh.). Fjellet på nordsiden er Trosen (1217 moh.), og på sørsiden av dalen ligger Spanstind (1457 moh.) (Čohkka/Stuor(ra)čohkka/Ruŋggučohkka) med fossen Henrikkafossen (Heandrihkágorži). Fylkesvei 84 går nede i bunnen av dalen. (Ta av E6 på Fossbakken, etter 1 kilometer går fylkesvei 84 ned i dalen.)
I dag er det mest vanlig å bruke den korte formen av det samiske stedsnavnet. I nedre del av Spansdalen ligger bygda med samme navn (nordsamisk Ruŋgu). Navnet Ruŋgu betegner topografien på stedet: skogkledt dal med bratte fjellsider.
De fleste av bygdas ca. 100 innbyggere (2009) er etterkommere etter svenske reindriftssamer som for ca. 200 år siden ble bofaste i det som hadde vært deres sommerbeiteland. Det er først i folketellingen av 1825 at de første bofaste samene kommer til syne i skriftlige kilder, men man kan regne med at de ble mer bofaste her fra slutten av 1700-tallet.
Marinus Barletius

Liv og virke

Han var i sin hjemby Shkodër da osmanene beleiret området for andre gang i  1478. Antagelig deltok han i krigen mot osmanene for å beskytte byen.
Barleti kom til Italia 1479 og begynte å studere historie. Årene 1504–1505 publiserte han i Venezia De obsidione Scodrensi («Shkodras beleiring»).
Mellom årene 1506 og 1510 publiserte Barleti i Roma Historia de vita et gestis Scanderbegi Epirotarum principis (Historien om Skanderbegs liv og død, prinsen av Epirus). Det ble hans mest kjente verk, biografien om Skanderbeg, som omgående ble oversatt til flera språk, stort sett till alle europeiske språk. Enn i dag er boken den viktigste kilde for studier om Skanderbeg. Boken etablerte hyllingen av Skanderbeg og spilte en viktig rolle for dannelsen av albanernes nasjonalbevissthet.
Hans historieskrivning fulgte andre idealer en de som ble vanligere senere - han oppfant elementer som vel ikke var historisk korrekte men som man anså var nyttige for en god forståelse av emnet. Barleti diktet således opp en korrespondanse mellom Vladislav II av Vallakia og Skanderbeg, og daterte den dessuten til året 1443 (den ville i så fall ha funnet sted i 1444). Barleti konstruerte også en brevveksling mellom Scanderbeg og sultan Mehmed II som tjente til å støtte han egen oppfatning av begivenhetenes gang. 
Hans første verk betraktes som vesentlig mer historisk pålitelig enn and annet - han var nemlig øyenvitne til de tidlige begivenheter, som fant sted i hans egen hjemby. 
Man må i bedømmelsen av hans arbeid være klar over at det å legge inn fiktive taler og lignende som var ment å passe den historiske person, var et vanlig og akseptert grep i meget klassisistisk inspirert historieskriving i hans samtid.
Vektorprogrammet

Historie

Studenten Gard Fostad Moe kom opp med ideen om Vektorprogrammet som en oppgave i emnet Teknologi og Ledelse i 2010. Dette tok linjeforeningen Nabla videre og startet Nablas initativ for hjelp i skolen. Prosjektet ble startet opp som et pilotprosjekt på Blussuvoll ungdomsskole våren 2011. Til sammen 24 studenter hadde engasjement som vektorassistenter til pilotprosjektet. Etter suksessen bestemte Arrko i Nabla seg for å søke Forskningsrådet om midler til videreføringen av prosjektet, som da fikk navnet Vektorprogrammet. Søknaden ble avslått fordi linjeforeningen ikke ble vurdert som egnet til å administrere et slikt prosjekt. Høsten 2011 ble linjeforeningene Spanskrøret og Timini inkluderte i prosjektet, der hver av de tre linjeforeningene hadde sine egne underavdelinger. Prosjektet gikk parallelt i de tre underavdelingene til og med våren 2012. Da ble de slått sammen til ett stort prosjekt, og flere linjeforeninger ble inkludert. 
Høsten 2011 ble samarbeidspartnere hentet inn for å holde prosjektet i live økonomisk. Samarbeidspartnere var nødvendig for at Vektorprogrammet skulle fortsette å være et gratis tilbud til skolene, og for at vektorassistenten ikke skulle ha utgifter i forbindelse med deltakelse. I starten var Schibsted og Fokus Bank viktige samarbeidspartnere, samt RENATEsenteret som har vært den viktigste bidragsyteren helt fra begynnelsen.
Süreyya Ayhan

Bakgrunn

Faren hennes en tidligere friidrettsutøver, var både en rollemodell og viktig støttespiller da Süreyya startet med friidrett på junior high school. I 1992 ved treningssenteret for friidrett i Çankırı, ble hun oppdaget av sin fremtidige trener Yücel Kop. Hun utdannet seg ved universitet Kahramanmaraş Sütçü İmam i sport og kroppsøving. Ayhan løp for sportsklubben MTA, Ankara og Fenerbahçe, Istanbul.

Karrierens høydepunkter

Før EM 2002 i München, var Ayhan ukjent utenfor Tyrkia. I 2002 tok hun Tyrkia's første gullmedalje i EM noensinne, ved å slå Gabriela Szabo på 1500 meter med to hundredels sekund, med tiden 3:58:79, i et løp hun ledet hele veien. Dette året ble hun kåret til Europa's beste kvinnelige friidrettsutøver.

Affære

Ayhan fikk mye kritikk for sin affære med treneren Yucel Kop, en gift mann. Temaet ble tatt opp av Tyrkias styresmakter, som la press på at de skulle inngå ekteskap, noe de også gjorde. Dette reddet trolig karrieren til dem begge. Denne saken gjorde at tyrkiske kvinnesaksaktivister kom på banen, en av dem forfatter Vivet Kanetti, som utgav boken Løp Süreyya Løp.

Doping

Foran OL 2004 i Athen var hun et av det største tyrkiske håpene, men på grunn av brudd på prosedyrene under en dopingtest like før mesterskapet, fikk hun ikke delta og ble utestengt i to år. I november 2007 ble hun utestengt på livstid etter en positiv dopingtest på anabole steroider.
Orkel

Historie

I 1949, i en alder av 27 år, investerte orkdalingen Johan Gjønnes i et sveiseapparat. Hensikten var å skape et levebrød ut av å reparere kjelker og sykler til naboer og kjente. I en liten smie på Fannrem, ca. 45 kilometer sørvest for Trondheim, utviklet han gradvis virksomheten til produksjon av leker, sykler og enkle håndvogner skreddersydd for landbruket. 
På 60- og 70-tallet økte Gjønnes produksjonen av landbruksorientert utstyr og Orkels produkter fikk raskt rykte på seg for å være solide, innovative, lønnsomme og lite vedlikeholdskrevende. Etterspørselen økte og flere ansatte ble involvert i produksjonen. Mange av de nye medarbeiderne var oppvokst på gård eller hadde bakgrunn fra landbruk, slik at de nye produktene  var et resultat av praktisk erfaring og førstehånds kunnskap om landbrukernes behov. 
Hjulene snurret fortere og snart ble Orkel en sterk nasjonal  merkevare, anerkjent for sin unike kvalitet og innovative design. I 1986 ble den første Orkelpressa oppfunnet, og med runde gressballer, ble verdens øyne for alvor rettet mot Orkel. I dag er Orkel en internasjonal leverandør av noen av verdens tøffeste og solide rundballepresser, traktorhengere, kompaktorer, snøfresere, slåmakiner og river, representert i over 40 land på alle kontinenter.
Selskapet er en av de største produsentene av landbruks- og industrimaskiner i Norge og har en stor del av i hjemmemarkedet. Orkel er et internasjonalt selskap. Fabrikken ligger i Orkdal. Verkstedet har blitt større, produksjonen bredere og de ansatte flere. Likevel er målet fortsatt det samme som for 60 år siden.  Å skape  verdens beste maskiner for landbruk og industri gjennom innovasjon og lidenskap for godt  håndverk.
Encinitas

Encinitas er en by nord i San Diego County helt ved sjøen. I 2000 hadde byen 58 014 innbyggere. Encinitas ligger 40 km nord for San Diego, og 150 km sør for Los Angeles i California.
Bethlehemskirken (København)

Interiør

Kirkerummet er treskipet, svært kort og bygget over en asymmetrisk grunnplan. Overflatene er i gul mursten.
Interiøret er designet av Kaare Klint og er, bortsett fra døpefonten, utført i lyst tre med et minimum av dekorasjoner. Kaare Klints kjente kirkestol ble tegnet til Bethlehemskirken som var den første danske kirken som hadde stolrekker i stedet for benker. 
Alteret er forsynt med et ciborium inspirert av Fødselskirken i Bethlehem. Prekestolens lydhimmel er dekorert med en davidsstjerne.
Døpefonten er utført i Faxekalk av billedhugger Gunnar Hansen. Innskriften lyder: ”Konger og profeter mange længtes efter eders kaar”.
Orgelet er plassert til venstre for alteret og opptar en stor del av kirkerommet. Det er bygget av Marcussen & Søn og har 17 stemmer, 2 manualer og pedal. Det ble innviet sammen med kirken i 1938.
Artemisia II av Karia

Artemisia II av Karia (gresk: Ἀρτεμισία; død 350 f.kr) var søster, hustru og etterfølger av kong Maussolos av Halikarnassos. Hun var datter av Hekatomnos og etter sin broren og ektefellens død, styrte hun selv fra 353 til 351 f.Kr. Hennes styre var utført etter de samme prinsipper som hennes ektemann (se definisjonen av «satrap» og dens opprinnelse). Hun støttet således det oligarkiske partiet på øya Rhodos.

Liv og virke

Hun er kjent i historien for sin ekstraordinære sorg etter at hennes mann (og bror) Maussolos hadde gått bort. Hun skal ha blandet hans aske i sin daglige drikke, og for gradvis å ha pint seg til døde i løpet av de to årene hun overlevde ham. Hun benyttet seg av de mest framstående greske retorikere til hylle hans pris i sine taler. For å bevare hans minne bygget hun i Halikarnassos et mektig og majestetisk monument, listet av Antipatros av Sidon som et av de syv underverkene av den antikke verden og hvis navn senere ble fellesbetegnelse for alle strålende gravmonumenter (mausoleum, μαυσωλεῖον).

Mausoleum

Mausoleet i Halikarnassos var ca 140 meter i høyde og omgitt på alle fire hjørnene av 36 marmorsøyler, ni på hver av de fire sidene. Disse ble prydet med skulpturelle relieffer gjort på hvert hjørne av fire kjente greske skulptører. Vestsiden ble gjort av Leochares, nordsiden ble gjort av Bryaxis, østsiden av Skopas fra Paros, og det gjenværende hjørnet ble gjort av Timotheus. En femte kunstner ved navn Pteron ble innkalt etter Artemisias død. Han kronet den eksisterende storslåtte monumentet med en pyramideformet kuppel som var like høy og som inneholdt 24 trinn. En sjette skulptur ved navn Pythios la til det samlede kunstverket på toppen av monumentet en skulpturgruppe i marmor bestående av stridsvogn trukket av fire hester. Artemisia elv rakk aldri å se fullførelsen av det mektige monumentet.

Andre monumenter

Et annet berømt monumentet som ble reist av henne på Rhodos for å feire hennes erobring av øya. De rhodesiske innbyggerne, etter at de gjenvant deres frihet, gjorde den utilgjengelig, og av den grunn ble senere kalt for Abaton (gresk: άβατον; fra α - ikke + βαίνω - å trå), et generelt begrep for hva som er utilgjengelig.

Senere i populærkulturen

Artemisia er referert i 12 Days, en amerikansk tegneserien i mangastil, gjort av June Kim. Den handler om en kvinne som sørger over sin tidligere jentekjæreste ved å drikke hennes aske i fruktdrikk.